CELEX: 62013CA0029
Language: et
Date: 2014-03-13 00:00:00
Title: Liidetud kohtuasjad C-29/13 ja C-30/13: Euroopa Kohtu (esimene koda) 13. märtsi 2014 . aasta otsus (Administrativen sad Sofia-grad’i eelotsusetaotlus – Bulgaaria) – Global Trans Lodzhistik OOD versus Nachalnik na Mitnitsa Stolichna (Eelotsusetaotlus  — Ühenduse tolliseadustik  — Artiklid 243 ja 245  — Määrus (EMÜ) nr 2454/93  — Artikkel 181a  — Vaidlustatav otsus  — Kohtusse esitatud kaebuse vastuvõetavus juhul, kui eelnevalt ei ole haldusasutusele kaebust esitatud  — Kaitseõiguste tagamise põhimõte)

5.5.2014   
            
            
               ET
            
            
               Euroopa Liidu Teataja
            
            
               C 135/11
            
         Euroopa Kohtu (esimene koda) 13. märtsi 2014. aasta otsus (Administrativen sad Sofia-grad’i eelotsusetaotlus – Bulgaaria) – Global Trans Lodzhistik OOD versus Nachalnik na Mitnitsa Stolichna
   (Liidetud kohtuasjad C-29/13 ja C-30/13) (1)
   
   ((Eelotsusetaotlus - Ühenduse tolliseadustik - Artiklid 243 ja 245 - Määrus (EMÜ) nr 2454/93 - Artikkel 181a - Vaidlustatav otsus - Kohtusse esitatud kaebuse vastuvõetavus juhul, kui eelnevalt ei ole haldusasutusele kaebust esitatud - Kaitseõiguste tagamise põhimõte))
   2014/C 135/12
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad Sofia-grad
   
      Põhikohtuasja pooled
   
   
      Hageja: Global Trans Lodzhistik OOD
   
      Kostja: Nachalnik na Mitnitsa Stolichna
   
      Ese
   
   Eelotsusetaotlus – Administrativen sad Sofia-grad – Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/02, lk 307) artiklite 243 ja 245 ning komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92 (EÜT L 253, lk 1; ELT eriväljaanne 02/06, lk 3), artikli 181a lõike 2 tõlgendamine – Kaitseõiguse põhimõte ja jõustunud kohtuotsuse põhimõte – Kaebuse esitamise õigus tollivõla tagantjärele sissenõudmise kohta tehtud tolliasutuse otsuse peale ka siis, kui tegemist on selle asutuse lõpliku otsusega – Kohtule esitatud kaebuse vastuvõetavus, kui otsust ei ole eelnevalt halduskorras vaidlustatud – Tolliasutuse otsus, mille tegemisel on rikutud menetlusnorme – Kohtu kohustus teha sellisel juhul asjas otsus halduskorras eelneva vaidlustamise kohustust arvesse võtmata
   
      Resolutsioon
   
   
               1.
            
            
               Esiteks kujutab niisugune otsus nagu neist üks põhikohtuasjas, millega nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, muudetud Euroopa Parlamendi ja nõukogu 19. detsembri 1996. aasta määrusega (EÜ) nr 82/97, artikli 30 lõike 2 punkti b alusel korrigeeriti kauba tolliväärtust ja selle tulemusel teatati deklarandile käibemaksu ümberarvutamisest, endast määruse nr 2913/92 artikli 243 tähenduses vaidlustatavat akti. Teiseks ei ole kaitseõiguste tagamise ja seadusjõu üldpõhimõtet arvestades määruse nr 2913/92 artikliga 245 vastuolus niisugune siseriiklik õigusnorm nagu põhikohtuasjas, milles on tolli otsuse vaidlustamiseks ette nähtud kaks erinevat õiguskaitsevahendit, kuna see õigusakt ei riiva võrdväärsuse põhimõtet ega tõhususe põhimõtet.
            
         
               2.
            
            
               Määruse nr 2913/92 artiklis 243 ei ole ette nähtud, et määruse nr 2454/93 (muudetud määrusega nr 3254/94) artikli 181a lõike 2 alusel tehtud otsuse peale esitatud kaebus on vastuvõetav tingimusel, et sellise otsuse haldusmenetluses vaidlustamiseks ette nähtud õiguskaitsevahendid on eelnevalt ammendatud.
            
         
               3.
            
            
               Määruse nr 2454/93 (muudetud määrusega nr 3254/94) artikli 181a lõiget 2 tuleb tõlgendada nii, et nimetatud artikli alusel tehtud otsus tuleb lugeda lõplikuks ja sellise otsuse peale saab otse esitada kaebuse sõltumatule kohtuasutusele, isegi kui otsuse tegemisel rikuti huvitatud isiku õigust olla ära kuulatud ja esitada vastuväiteid.
            
         
               4.
            
            
               Rikkumise korral, mis puudutab huvitatud isikule määruse nr 2454/93 (muudetud määrusega nr 3254/94) artikli 181a lõikes 2 tagatud õigust olla ära kuulatud ja esitada vastuväited, tuleb siseriiklikul kohtul menetluses oleva juhtumi konkreetseid asjaolusid ning võrdväärsuse ja tõhususe põhimõtet arvesse võttes kindlaks teha, kas nimetatud kohus peab – juhul kui otsus, mille tegemisel rikuti kaitseõiguste tagamise põhimõtet, tuleb sel põhjusel tühistada – selle otsuse peale esitatud kaebuse lahendama või võib kohus pigem kaaluda, kas saata asi tagasi pädevale haldusasutusele
            
         
      (1)  ELT C 108, 13.4.2013.